smcproject/ml-wiki-sentences huggingface dataset:
മുഴുവൻ പേര് എൽഡ്രഡ് ഗ്രിഗറി പെക്ക്.
1940 കളിലും 60 കളിലും അദ്ദേഹം വളരെ പ്രശ്സ്തനായിരുന്നു.
1980 വരെയുള്ള കാലഘട്ടത്തിൽ അനേകം സിനിമകളിൽ പ്രധാന കഥാപാത്രങ്ങളെ അവതരിപ്പിച്ചു.
1962 ൽ പുറത്തിറങ്ങിയ ടു കിൽ എ മോക്കിംഗ്ബേർഡ് എന്ന സിനിമയിലെ ആറ്റക്കസ് ഫിഞ്ച് എന്ന കഥാപാത്രം അദ്ദേഹത്തെ മികച്ച നടനുള്ള അക്കാദമി അവാർഡിന് അർഹനാക്കി.
1944 ലെ ദ കീസ് ഓഫ് ദ കിംഗ്ഡം എന്ന ചിത്രത്തിലെ അഭിനയത്തിന് നല്ല നടനുള്ള ഓസ്കാർ നോമിനേഷൻ ലഭിച്ചിരുന്നു.
ദ ഇയർലിങ്ങ് (1946), ജെന്റിൽമാൻസ് എഗ്രീമെന്റ് (1947), ട്വൽവ് ഓ ക്ലോക്ക് ഹൈ (1949) എന്നിവയും വളരെ ശ്രദ്ധിക്കപ്പെട്ട ചിത്രങ്ങളായിരുന്നു.
1969 ൽ അമേരിക്കൻ പ്രസിഡന്റ് ലിന്റൺ ജോൺസൺ അദ്ദേഹത്തിന് പ്രസിഡൻഷ്യൽ മെഡൽ ഓഫ് ഫ്രീഡം എന്ന ബഹുമതി നല്കി.
എൽഡ്രഡ് ഗ്രിഗറി പെക്ക് 1916 ഏപ്രിൽ 5 ന് കാലിഫോർണിയയിലെ സാൻ ഡിയാഗോയിൽ ജനിച്ചു.
മാതാപിതാക്കൾ ഗ്രിഗറി പേൾ പെക്കും ബർനിസ് മേരിയും ആയിരുന്നു.
പെക്കിന് 5 വയസുള്ളപ്പോൾ മാതാപിതാക്കൾ വിവാഹമോചനം ചെയ്തു.
പിന്നീട് പെക്ക് വളർന്നതു മുത്തശ്ശിയോടൊപ്പമായിരുന്നു.
10 വയസുള്ളപ്പോൾ ലോസ് ആൻജലസിലുള്ള കാത്തലിക് മിലിട്ടറി സ്കൂളില് വിദ്യാഭ്യാസത്തിനു ചേർന്നു.
അവിടെ വിദ്യാർത്ഥിയായിരിക്കുന്ന സമയം മുത്തശ്ശി ഇഹലോകവാസം വെടിഞ്ഞു.
14 വയസിൽ പിതാവിനോടൊപ്പം താമസിക്കുന്നതിന് സാൻഡിയാഗോയിലേയ്ക്കു തിരിച്ചു പോയി.
അവിടെ സാൻഡിയാഗൊ ഹൈസ്കൂളിൽ ചേർന്നു.
സാൻഡിയാഗൊ സ്റ്റേറ്റ് യൂണിവേഴ്സിറ്റിയിൽ നിന്നു ബിരുദമെടുത്തിട്ടുണ്ട്.
ചെറുപ്പകാലത്ത് ഒരു ഭിഷഗ്വരൻ ആകണമെന്ന് ആഗ്രഹിച്ചിരുന്നു.
അതിനാൽ ബിരുദമെടുത്തതിനു ശേഷം യൂണിവേഴ്സിറ്റി ഓഫ് കാലിഫോർണിയയിൽ ഒരു പ്രീമെഡിക്കൽ വിദ്യാർത്ഥിയായി ചേർന്നു.
പഠനത്തിനുള്ള പണം കണ്ടെത്തുന്നതിനായി ചെറിയ ജോലികള് അക്കാലത്തു ചെയ്തിരുന്നു.
പഠനകാലത്ത് അഭിനയത്തിൽ വളരെ തൽപ്പരനായിരുന്നു.
Archival footage.
1985 Sanford Meisner: The American Theatre's Best Kept Secret Documentary 1986 American Masters Documentary episode: "Directed by William Wyler" 1987 Amazing Grace and Chuck President 1989 Old Gringo Ambrose Bierce Super Chief: The Life and Legacy of Earl Warren Narrator Documentary 1991 Other People's Money Andrew Jorgenson Frederic Remington: The Truth of Other Days Narrator Documentary Cape Fear Lee Heller 1993 The Portrait Gardner Church 1994 L'Hidato Shel Adolf Eichmann Narrator Documentary 1996 Wild Bill: Hollywood Maverick Documentary 1998 Moby Dick Father Mapple TV Miniseries Golden Globe Award for Best Supporting Actor – Series, Miniseries or Television Film Nominated – Primetime Emmy Award for Outstanding Supporting Actor in a Miniseries or a Movie 1999 The Art of Norton Simon Narrator Short subject American Prophet: The Story of Joseph Smith Narrator 2000 A Conversation With Gregory Peck Himself Documentary ബോക്സ് ഓഫീസ് റാങ്കിംഗ്
At the height of his career, Peck was voted by film exhibitors in different polls as being among the most popular stars in the country in the US and the UK: 1948 – 10th (UK) 1949 – 23rd (US) 1950 – 12th (US) 1951 – 11th (US) 1952 – 8th (US), 2nd (UK) 1953 – 14th (US), 4th (UK) 1954 – 21st (US), 3rd (UK) 1956 – 19th (US) 1958 – 22nd (US) 1961 – 20th (US) 1962 – 25th (US) ↑ International Motion Picture Almanac , Quigley Publishing, 2014 ↑ ↑ "Hope Tops Crosby At the Boxoffice" by Richard L. Coe.
The Washington Post [Washington, D.C.] 30 Dec 1949: 19.
ഗ്രിം സഹോദരന്മാർ ഇംഗ്ലീഷ് വിലാസം https://ml.wikipedia.org/wiki/Brothers_Grimm Wilhelm Grimm (left) and Jacob Grimm (right) in an 1855 painting by Elisabeth Jerichau-Baumann
ഗ്രിം സഹോദരന്മാർ എന്നറിയപ്പെടുന്ന Jacob (1785–1863) and Wilhelm Grimm (1786–1859), എന്നിവർ 19 ആം നൂറ്റാണ്ടിലെ ജർമ്മനിയിലെ പണ്ഡിതരായ ഭാഷാശാസ്ത്രജ്ഞരും, സാംസ്കാരികഗവേഷകരും, നിഘണ്ടുകർത്താക്കളും ഗ്രന്ഥകർത്താക്കളും ആയിരുന്നു.
അവരൊരുമിച്ച്, നാടോടിക്കഥകൾ ശേഖരിക്കുകയും പുസ്തകരൂപത്തിൽ പ്രസിദ്ധീകരിക്കുകയും ചെയ്തു.
അവർ ഏറ്റവും അറിയപ്പെടുന്ന നാടോടിക്കഥപറച്ചിൽകാരായിരുന്നു.
" സിൻഡ്രെല " (" അഷ്പുട്ടെൽl "), " തവളരാജകുമാരൻ " (" Der Froschkönig "), " ഹെർസെലും ഗ്രേറ്റെലുംl " (" Hänsel und Gretel "), " Rapunzel ", " റമ്പെൽസ്റ്റിൽറ്റ്സ്കിൻ " (" Rumpelstilzchen "), and " സ്നോവൈറ്റ് " (" Schneewittchen ").
1812ൽ ആണ് അവരുടെ ആദ്യ യക്ഷിക്കഥാസമാഹാരമായ ഗ്രിമ്മിന്റെ യക്ഷികഥകൾ/കുട്ടികളുടെയും കുടുംബത്തിന്റെയും കഥകൾ ( Kinder- und Hausmärchen ), പ്രസിദ്ധീകരിച്ചത്.
ജർമനിയിലെ ഹനാഉ പട്ടണത്തിലാണവർ തങ്ങളുടെ ബാല്യം ചെലവൊഴിച്ചത്.
1796ൽ അവരുടെ പിതാവിന്റെ മരണം അവരെ അനേകനാൾ ദാരിദ്ര്യത്തിൽ തള്ളിവിട്ടു.
അവർ രണ്ടു പേരും തുടർന്ന് മാർബർഗ് സർവകലാശാലയിൽ ചേർന്നു പഠിച്ചു.
ഇക്കാലത്താണ് ജർമ്മൻ നാടോടി വിജ്ഞാനത്തിൽ അവർക്കു താത്പര്യം ജനിച്ചത്.
ഈ താല്പര്യമാണവരെ ജീവിതകാലം ജർമ്മൻ നാടോടിക്കഥകൾ സമാഹരിക്കാനായി സമർപ്പിക്കാൻ ഇടയാക്കിയത്.
ഗ്രിഗറി പോസെൽ ഇംഗ്ലീഷ് വിലാസം https://ml.wikipedia.org/wiki/Gregory_Possehl
സൈന്ധവ നാഗരിഗതയുമായി ബന്ധപ്പെട്ട ഉത്ഖനനങ്ങളിൽ പങ്കാളിയായിരുന്ന  നരവംശശാസ്ത്രവിഭാഗം അദ്ധ്യാപകനായിരുന്നു ഗ്രിഗറി പോസെൽ (ജ: ജൂലൈ 21, 1941 –മ: ഒക്ടോബർr 8, 2011).
പെൻസിൽവാനിയ സർവ്വകലാശാലയിലെ പുരാവസ്തുക്കളെ സംബന്ധിച്ച മ്യൂസിയത്തിന്റെ മുഖ്യ ചുമതലക്കാരനുമായിരുന്നു അദ്ദേഹം.
പ്രധാന ഉത്ഖനനങ്ങൾ
റോജ്ഡി, ബാബർ കോട്ട്, ഓറിയോ- തിമ്പോ (ഗുജറാത്ത്) ഗിലുന്ദ്(രാജസ്ഥാൻ) ബത്ത് (ഒമാൻ- യു. എൻ. പൈതൃകനിർമ്മിതി) ഗ്രന്ഥങ്ങൾ 2002 The Indus Civilization: A contemporary perspective .
Walnut Creek: Altamira Press.
1999 Indus Age: The beginnings .
1996 Indus Age: The writing system .
Philadelphia: University of Pennsylvania Press 1993 Harappan Civilization: A recent perspective .
2nd revised edition.
Delhi: Oxford IBH and the American Institute of Indian Studies: edited 1989 Harappan Civilization and Rojdi .
Delhi: Oxford IBH and the American Institute of Indian Studies: with M. H. Raval.
1986 Kulli: An exploration of ancient civilization in South Asia .
Durham: Carolina Academic Press.
ഗ്രാൻഡ്‌ ഹയാത്ത് ഗോവ
ഇന്ത്യൻ സംസ്ഥാനമായ ഗോവയിലെ ബംബോലിം ബേയിൽ സ്ഥിതിചെയ്യുന്ന പഞ്ചനക്ഷത്ര ആഡംബര ഹോട്ടലാണ് ഗ്രാൻഡ്‌ ഹയാത്ത് ഗോവ .
1990-ൽ രൂപകൽപന ചെയ്ത ഈ ഹോട്ടലിൻറെ നിർമ്മാണം ആരംഭിച്ചത് 1995-ൽ ഡൈനാമിക്സ് ഗ്രൂപ്പാണ്, അതിനു ശേഷം ഡിബി ഗ്രൂപ്പ് ഉണ്ടാക്കി.
രാജ്യത്തുടനീളം റിയൽ എസ്റ്റേറ്റ്‌ രംഗത്തുണ്ടായ മാന്ദ്യത്തെ തുടർന്നു ഹോട്ടലിൻറെ നിർമ്മാണ പ്രവർത്തികൾ കുറച്ചു കാലത്തേക്ക് നിറുത്തിവച്ചിരുന്നു.
2005 അവസാനത്തോടെ ഹോട്ടലിൻറെ നിർമ്മാണ പ്രവർത്തനങ്ങൾ പുനരാരംഭിച്ചു.
2009 ഡിസംബർ 22-നു ഡിബി ഹോസ്പിറ്റാലിറ്റി ഗ്രൂപ്പ് ഹയാത്ത് ഇന്റർനാഷണൽ ഗ്രൂപ്പുമായി ചേർന്നു ഇന്ത്യയിൽ 5 ഹയാത്ത് ഹോട്ടലുകൾക്കുള്ള ധാരണയിൽ ഒപ്പുവച്ചു.
5500 മില്യൺ ഇന്ത്യൻ രൂപയ്ക്ക് നോർത്ത് ഗോവയിലെ ബംബോലിമിൽ 28 ഏക്കർ സ്ഥലത്താണ് ഹോട്ടൽ സ്ഥിതിചെയ്യുന്നത്.
ഗോവയിലെ രണ്ടാമത്തെ ഹയാത്ത് ഹോട്ടലായ ഗ്രാൻഡ്‌ ഹയാത്ത് ഹോട്ടലിൽ 312 മുറികളാണ് ഉള്ളത്.
വിസ്തീർണ്ണത്തിൻറെ കാര്യത്തിൽ ഇന്ത്യയിലെ ഏറ്റവും ചെറിയ സംസ്ഥാനവും ജനസംഖ്യയുടെ കാര്യത്തിൽ ഇന്ത്യയിലേ ഏറ്റവും ചെറിയ നാലാമത്തെ സംസ്ഥാനവുമാണ് ഗോവ.
ഇന്ത്യയിലെ ഏറ്റവും വികസിച്ച സംസ്ഥാനങ്ങളിലൊന്നാണ്‌ ഗോവ.
കിഴക്കിൻറെ റോം എന്നും ഗോവയ്ക്ക് വിശേഷണമുണ്ട്.
പ്രാദേശിക ഗോവൻ കുടുംബമായ സിനാരിസിൻറെ കൈവശമുണ്ടായിരുന്ന ഈ ഭൂമിയിൽ അനവധി തെങ്ങുകളും മറ്റു വൃക്ഷങ്ങളും ഉണ്ടായിരുന്നു.
1992, 1993 കാലഘട്ടത്തിൽ ഡൈനാമിക്സ് ഗ്രൂപ്പ് തങ്ങളുടെ കമ്പനിയായ ഗോവൻ റിയൽ എസ്റ്റേറ്റ്‌ ആൻഡ്‌ കൺസ്ട്രക്ഷൻ ലിമിറ്റഡ് മുഖാന്തരം ഈ ഭൂമി വാങ്ങി.
1995 പകുതിയോടെ ഹോട്ടലിൻറെ രൂപരേഖ തയ്യാറായി, ഹോട്ടൽ പണിയാനുള്ള അനുമതികളും നേടി.
ആ വർഷം തന്നെ ഹോട്ടലിൻറെ നിർമ്മാണ പ്രവർത്തികൾ ആരംഭിച്ചു.
പതിനേഴാം നൂറ്റാണ്ടിലെ പോർച്ചുഗീസ് രൂപകൽപന പ്രകാരം നിർമിച്ച ഗ്രാൻഡ്‌ ഹയാത്ത് ഗോവ ഹോട്ടൽ രൂപകൽപന ചെയ്തത് ആർക്കിടെക്റ്റ് ചന്ദ്രശേഖർ കനത്കറാണ്.
2010 ജൂലൈ 11-നു ഹോട്ടലിൽ താമസത്തിനുള്ള അനുമതി ലഭിച്ചു, അതോടുകൂടി ഹോട്ടൽ പ്രവർത്തനങ്ങൾ ആരംഭിക്കാനുള്ള എല്ലാ ലൈസെൻസുകളും അനുമതികളും ലഭിച്ചു.
ഹോട്ടൽ ഗ്രാൻഡ്‌ ഹയാത്ത് എന്ന പേരിൽ 2011 ഓഗസ്റ്റ്‌ 1-നു ഹോട്ടൽ പ്രവർത്തനം ആരംഭിച്ചു.
ഇന്ത്യൻ സംസ്ഥാനമായ ഗോവയിലെ ബംബോലിം ബേയിലാണ് പഞ്ചനക്ഷത്ര ആഡംബര ഹോട്ടലാണ് ഗ്രാൻഡ്‌ ഹയാത്ത് ഗോവ സ്ഥിതിചെയ്യുന്നത്.
ഗോവയുടെ തലസ്ഥാനമായ പനാജിയിൽനിന്നും 7 കിലോമീറ്റർ അകലെയാണ് ഗ്രാൻഡ്‌ ഹയാത്ത് ഹോട്ടൽ.
ശ്രീ മങ്കേശി ടെമ്പിൾ, നേവൽ ഏവിയേഷൻ മ്യൂസിയം, ദി ബസിലിക്ക ഓഫ് ബോം ജീസസ് എന്നിവ ഹോട്ടലിൻറെ സമീപമുള്ള ടൂറിസ്റ്റ് കേന്ദ്രങ്ങളാണ്.
ദബോലിം എയർപോർട്ടിൽനിന്നും ഗ്രാൻഡ്‌ ഹയാത്ത് ഗോവ ഹോട്ടലിലേക്കുള്ള ദൂരം: ഏകദേശം 25 കിലോമീറ്റർ (ഏകദേശം 35 മിനിറ്റ്) തിവിം റെയിൽവേ സ്റ്റേഷനിൽനിന്നും ഗ്രാൻഡ്‌ ഹയാത്ത് ഗോവ ഹോട്ടലിലേക്കുള്ള ദൂരം: ഏകദേശം 28 കിലോമീറ്റർ (ഏകദേശം 40 മിനിറ്റ്) അവാർഡുകൾ
2011-ൽ പ്രവർത്തനം ആരംഭിച്ച ഗ്രാൻഡ്‌ ഹയാത്ത് ഗോവ ഹോട്ടൽ ഇതിനോടകം തന്നെ ഒരുപാട് ഹോട്ടൽ അവാർഡുകൾ നേടിയിട്ടുണ്ട്.
ഗ്രാൻഡ്‌ ഹയാത്ത് ഗോവ ഹോട്ടലിനു ലഭിച്ച അവാർഡുകളിൽ ഇവയും ഉൾപ്പെടുന്നു: 2014 ചുൽഹ - ബെസ്റ്റ് ഇന്ത്യൻ റസ്റ്റോറന്റ് – ടൈംസ് ഫുഡ്‌ അവാർഡ്‌സ്, 2014 ദി ഡൈനിങ്ങ്‌ റൂം – ബെസ്റ്റ് ഓൾ ഡേ ഡൈനിങ്ങ്‌ / കോഫീ ഷോപ്പ് - ടൈംസ് ഫുഡ്‌ അവാർഡ്‌സ്, 2013 ബെസ്റ്റ് ലക്ഷ്വറി ഫാമിലി ഹോട്ടൽ - വേൾഡ് ലക്ഷ്വറി ഹോട്ടൽ അവാർഡ്‌സ്, 2013 ടോപ്‌ 25 പ്രസിഡൻഷ്യൽ സ്യൂട്ട്സ് ഇൻ ഇന്ത്യ – ട്രാവൽ ലെഷർ മാഗസിൻ, 2013 ചുൽഹ - ബെസ്റ്റ് ഇന്ത്യൻ റസ്റ്റോറന്റ് – ടൈംസ് ഫുഡ്‌ അവാർഡ്‌സ്, 2013 ദി വെരാന്ത – ബെസ്റ്റ് ഗ്രിൽ റസ്റ്റോറന്റ് – – ടൈംസ് ഫുഡ്‌ അവാർഡ്‌സ്, 2013 ദി ഡൈനിങ്ങ്‌ റൂം – ബെസ്റ്റ് ഓൾ ഡേ ഡൈനിങ്ങ്‌ / കോഫീ ഷോപ്പ് - ടൈംസ് ഫുഡ്‌ അവാർഡ്‌സ്, 2013 ബെസ്റ്റ് ഇന്റർനാഷണൽ ഹോട്ടൽ - ബിസിനസ്‌ ഗോവ അവാർഡ്‌സ് ഫോർ കോർപറേറ്റ് എക്സലൻസ്.
ഗ്രിഗറി ഒമ്പതാമൻ മാർപ്പാപ്പ ഇംഗ്ലീഷ് വിലാസം https://ml.wikipedia.org/wiki/Pope_Gregory_IX
1227 മാർച്ച് 19 മുതൽ 1241 വരെ റോമൻ കത്തോലിക്കാ സഭയുടെ മാർപ്പാപ്പയായിരുന്നു ഉഗൊളിനോ ഡിക്കോണ്ടി എന്ന ഗ്രിഗറി ഒമ്പതാമൻ മാർപ്പാപ്പ ( ലത്തീൻ : Gregorius IX ; c. 1145 – 22 August 1241).
1227ലാണ് ഇദ്ദേഹം മാർപാപ്പയായി ഉയർത്തപ്പെട്ടത്.
മതവിരുദ്ധ പ്രവർത്തനങ്ങൾ ആരോപിക്കപ്പെട്ടവരെ വിചാരണ ചെയ്യാനും കഠിനമായി ശിക്ഷിക്കുവാനുമുദ്ദേശിച്ചുകൊണ്ടുള്ള പേപ്പൽ വിചാരണ സ്ഥാപിച്ചത് ഇദ്ദേഹമാണ്.
പുറത്തേയ്ക്കുള്ള കണ്ണികൾ Catholic Encyclopedia : Pope Gregory IX കൂടുതൽ വായനയ്ക്ക് Iben Fonnesberg‐Schmidt, The Popes and the Baltic Crusades 1147–1254 (Leiden, Brill. 2007) (The Northern World, 26).
ഗ്രാൻഡ്മ മോസെസ് ഇംഗ്ലീഷ് വിലാസം https://ml.wikipedia.org/wiki/Grandma_Moses
ഒരു അമേരിക്കൻ നാടൻ കലാകാരിയായിരുന്നു അന്ന മേരി റോബേർട്ട്സൺ മോസെസ് അഥവാ ഗ്രാൻഡ്മ മോസെസ് (ജീവിതകാലം: സെപ്തംബർ 7, 1860 – ഡിസംബർ 13, 1961).
78 വയസ്സുള്ളപ്പോഴായിരുന്നു അവർ കാര്യമായ ചിത്രരചനയാരംഭിച്ചത് .
പ്രായമേറിയ ശേഷം കലാരംഗത്ത് വിജയശ്രീലാളിതയായ ഒരു വ്യക്തിക്കുള്ള ഉദാഹരണമായി പലപ്പോഴും ഗ്രാൻഡ്മ മോസെസ് എടുത്തുകാട്ടപ്പെടുന്നു.
വാർദ്ധക്യകാലത്ത് കലാരംഗം തൊഴിലാക്കി ജീവിതവിജയം കൈവരിച്ച അപൂർവ്വം ചില വനിതകളിലൊരാളായിരുന്നു ഗ്രാൻഡ്മ.
അവർ രചിച്ച ചിത്രങ്ങൾ അമേരിക്കൻ ഐക്യനാടുകളിലുടനീളവും മറ്റു വിദേശ രാജ്യങ്ങളിലും വ്യാപകമായി പ്രദർശിപ്പിക്കപ്പെടുകയും വില്ക്കപ്പെടുകയും ചെയ്തു.
ആശംസാ കാർഡുകൾ , മറ്റു ചില്ലറ വില്പനസാധനങ്ങൾ എന്നിവയുടെ വ്യാപാരസാധ്യതകൾക്കു വേണ്ടിയും ഗ്രാൻഡ്മ മോസെസിൻറെ ചിത്രങ്ങൾ അക്കാലത്ത് ഉപയോഗിച്ചിരുന്നു.
നിരവധി മ്യൂസിയങ്ങളിലെ ചിത്രശേഖരങ്ങളിൽ ഗ്രാൻഡ്മയുടെ ചിത്രങ്ങൾ ഉൾപ്പെടുത്തുകയും പ്രദർശിപ്പിക്കുകയും ചെയ്തു വരുന്നുണ്ട്.
2006- ൽ അവരുടെ " ദ ഷുഗറിങ് ഓഫ് " എന്ന ചിത്രം 1.2 ദശലക്ഷം യു.എസ്. ഡോളറിനാണ് വില്ക്കപ്പെട്ടത്.
അന്ന മേരി റോബേർട്ട്സൺ (1860 കളിൽ)
മാഗസിൻ പുറംചട്ട, ടെലിവിഷൻ , അവരുടെ ജീവിതത്തെക്കുറിച്ചുള്ള ചലച്ചിത്രാവിഷ്കരണം എന്നിവയിലെല്ലാം മോസെസ് പ്രത്യക്ഷപ്പെട്ടിട്ടുണ്ട്.
"മൈ ലൈഫ്'സ് ഹിസ്റ്ററി" (My Life's History) എന്ന പേരിൽ മോസെസ് എഴുതിയ ആത്മകഥയ്ക്ക് നിരവധി അവാർഡുകൾ ലഭിച്ചിട്ടുണ്ട്.
ജീവിതകാലത്ത് രണ്ടു ഡോക്ടറേറ്റ് ബഹുമതികളും അവർ നേടുകയുണ്ടായി.
പ്രകൃതിയെയോ , ജീവിതത്തെയോ, വികാരതീവ്രമായ സ്മരണയുണർത്തുന്ന അന്തരീക്ഷത്തെയോ കലർപ്പില്ലാതെ യഥാർത്ഥമായി ചിത്രീകരിക്കുന്നു എന്ന് മോസെസിനെക്കുറിച്ച് ദ ന്യൂയോർക്ക് ടൈംസിൽ പറയുകയുണ്ടായി.
മഞ്ഞുകാലത്ത് പൊഴിയുന്ന ആദ്യത്തെ മഞ്ഞ് , വസന്തകാലത്തെ ആദ്യത്തെ പച്ചതളിർപ്പുകൾ, വ്യക്തികൾ എന്നിവയുടെ രൂപചിത്രങ്ങൾ തന്മയത്വമായി ക്യാൻവാസിലേയ്ക്കു സന്നിവേശിപ്പിക്കുവാൻ ഗ്രാൻഡ്മ  മോസെസിനു കഴിഞ്ഞിരുന്നു.
മോസെസ് തന്റെ 12 വയസ്സുമുതൽ 15 വർഷം വരെയുള്ള കാലത്ത് ഒരു വീടുസൂക്ഷിപ്പുകാരിയായിട്ടാണു ജീവിതം നയിച്ചിരുന്നത്.
ഒരു അമേരിക്കൻ പ്രിന്റ് നിർമ്മാണ കമ്പനിയായ കുറീയർ ആൻഡ് ഐവ്സ് നിർമ്മിച്ച പ്രിന്റുകൾ മോസെസ് വരയ്ക്കുന്നത് ഒരു തൊഴിൽ ദാതാവിന്റെ ശ്രദ്ധയിൽപ്പെടുകയും തുടർന്ന് അവർ അവൾക്ക് വരയ്ക്കാനുള്ള ആവശ്യസാധനങ്ങൾ എത്തിച്ചുകൊടുക്കുകയും ചെയ്തു.
വിർജീനിയയിൽ അവർ ജോലിചെയ്തിരുന്ന കൃഷിസ്ഥലത്തിനരികിൽ മോസെസും അവരുടെ ഭർത്താവും ഒരുമിച്ച് അവരുടെ വിവാഹജീവിതം ആരംഭിച്ചു.
1905-ൽ അവർ വടക്കുകിഴക്കൻ ഐക്യനാടുകളിലേയ്ക്കു മടങ്ങിയെത്തുകയും ന്യൂയോർക്കിലെ ഈഗിൾ ബ്രിഡ്ജിൽ സ്ഥിര താമസമുറപ്പിക്കുകയും ചെയ്തു.
ആ ദമ്പതികൾക്ക് 10 മക്കളുണ്ടായിരുന്നതിൽ 5 പേർ മാത്രമാണ് ശൈശവകാലത്തെ അതിജീവിച്ചത്.
അവരുടെ ജീവിതത്തിലുടനീളം കലയോട് അതിയായ താല്പര്യം കാണിക്കുകയും ജീവിതത്തിന്റെ അവസാന കാലഘട്ടത്തിൽ ആർത്രൈറ്റിസ് രോഗം പിടിപെടും വരെ നൂലുപയോഗിച്ച് അലങ്കാരത്തയ്യൽ ചിത്രങ്ങൾ നിർമ്മിക്കുകയും ചെയ്തിരുന്നു.
ജീവിതരേഖ ബെന്നിംഗ്ടൺ മ്യൂസിയം
1860 സെപ്തംബർ 7 ന് ന്യൂയോർക്കിലെ ഗ്രീൻവിച്ചിലാണ് അന്ന മേരി റോബേർട്ടസൺ ജനിച്ചത്.
മാർഗരറ്റ് ഷാനഹാൻ റോബേർട്ട്സിന്റെയും റസ്സൽ കിങ് റോബേർട്ട്സിന്റെയും 10 മക്കളിൽ മൂന്നാമത്തെയാളായിരുന്നു അന്ന.
5 സഹോദരന്മാരെയും 4 സഹോദരിമാരിമാരെയും വളർത്തിയത് മോസെസ് ആയിരുന്നു.
അവരുടെ പിതാവ് കർഷകനും ഒരു ചണമില്ലുടമയുമായിരുന്നു .
മുന്തിരിങ്ങ
മോസെസ് കുട്ടിയായിരിക്കുമ്പോൾ കുറച്ചുകാലത്തേയ്ക്ക് ഒറ്റ മുറിയുള്ള ഒരു പാഠശാലയിലാണ് വിദ്യാഭ്യാസം ചെയ്തിരുന്നത്.
ആ പാഠശാല ഇന്ന് വെർമന്റിലെ ബെന്നിംഗ്ടൺ മ്യൂസിയമായി പ്രവർത്തിക്കുന്നു.
അമേരിക്കൻ ഐക്യനാടുകളിലുള്ള മോസെസിന്റെ ചിത്രങ്ങളുടെ ഏറ്റവും കുടുതൽ ശേഖരണങ്ങൾ ഇവിടെയാണ് കാണപ്പെടുന്നത്.
മോസെസ് കുട്ടിയായിരിക്കുമ്പോൾ നാരങ്ങയുടെയും മുന്തിരിങ്ങയുടെയും ജൂസുകൾ ഉപയോഗിച്ച് പ്രകൃതിദൃശ്യങ്ങൾ വരച്ചിരുന്നു.
പ്രകൃതിദത്ത ചായമായ ഔക്കെ , ചുണ്ണാമ്പ് , പുല്ല് , മാവ്, പേസ്റ്റ്, മരപ്പൊടി തുടങ്ങിയ പ്രകൃതിജന്യ വസ്തുക്കളും ചിത്രനിർമ്മാണത്തിന് അവർ ഉപയോഗിച്ചിരുന്നു.
മോസെസ് 12 വയസ്സുള്ളപ്പോൾ അവരുടെ വീട് ഉപേക്ഷിക്കുകയും തൊട്ടയൽപക്കത്തുള്ള ഒരു ധനിക കുടുംബത്തിലെ വയലിൽ കഠിനമായ ജോലി ചെയ്യാനും തുടങ്ങിയിരുന്നു.
15 വർഷത്തിലധികം ആ കുടുംബത്തിൽ വീടു സൂക്ഷിച്ചും പാചകം ചെയ്തും തുന്നൽപ്പണികൾ ചെയ്തും അവർ കഴിഞ്ഞിരുന്നു.
ആ കുടുംബാംഗങ്ങളിലൊരാൾ, മോസെസ് കുറീയർ ആൻഡ് ഐവ്സ് പ്രിന്റിംഗ് കമ്പനിയുടെ പ്രിന്റുകൾ വരയ്ക്കുന്നത് ശ്രദ്ധയിൽപ്പെടുകയും തുടർന്ന് അവർക്ക് ചോക്കുകളും ക്രയോണുകളും വാങ്ങിക്കൊടുക്കുകയും ചെയ്തു.
തുടർന്ന് അവരുടേതായ രീതിയിൽ സ്വന്തമായി ആർട്ട് വർക്കുകൾ ആരംഭിച്ചു.
വിവാഹവും കുട്ടികളും അന്ന മേരി റോബേർട്ട്സൺ അവരുടെ രണ്ടുകുട്ടികളോടൊപ്പം
മോസെസ് 27 വയസ്സുള്ളപ്പോൾ അവർ ജോലി ചെയ്തിരുന്ന അതേ കൃഷിസ്ഥലത്തു തന്നെ പ്രവർത്തിച്ചിരുന്ന തോമസ് സാൽമൺ മോസെസുമായി വിവാഹബന്ധത്തിലേർപ്പെടുകയും രണ്ട് ദശാബ്ദകാലത്തോളം വിർജീനിയയിലെ സ്റ്റൗൻടണിൽ താമസിക്കുകയും ചെയ്തിരുന്നു.
ഇതിനിടയിൽ ഇവർ നാലു കൃഷിസ്ഥലങ്ങളിലായി മാറി മാറി പ്രവർത്തിക്കുകയും ചെയ്തു.
കുടുംബത്തിന്റെ അധിക വരുമാനത്തിനു വേണ്ടി അന്ന ഉരുളകിഴങ്ങ് വറ്റലുണ്ടാക്കിയും അവരുടെ തന്നെ സമ്പാദ്യത്തിൽ നിന്നു വാങ്ങിയ പശുവിന്റെ പാലിൽ നിന്ന് തൈര് കടഞ്ഞെടുത്തു വിറ്റും വരുമാനമുണ്ടാക്കിയിരുന്നു.
പിന്നീട് ആ ദമ്പതികൾ ചേർന്ന് ഒരു വയൽ സ്വന്തമാക്കുകയും ചെയ്തു.
ദമ്പതിമാർക്ക് 10 മക്കളുണ്ടായിരുന്നതിൽ 5 പേർ മാത്രമാണ് ശൈശവകാലം അതിജീവിച്ചത്.
എന്നിരുന്നാലും മോസെസ് ജീവിച്ചിരുന്ന ഷെനൻഡോഹ് താഴ്വര അവർ വളരെയേറെ ഇഷ്ടപ്പെട്ടിരുന്നു.
1905-ൽ അവളുടെ ഭർത്താവിന് അത്യാവശ്യമായി മാറി താമസിക്കേണ്ടി വന്നതിനാൽ അവർ ന്യൂയോർക്കിലെ ഈഗിൾ ബ്രിഡ്ജിലെ കൃഷിസ്ഥലത്തേയ്ക്ക് മാറി താമസിച്ചു.
1927-ൽ തോമസ് മോസെസിന് 67 വയസ്സായപ്പോൾ അദ്ദേഹം ഹൃദയസ്തംഭനത്താൽ മരണപ്പെട്ടു.
പിന്നീട് അവരുടെ മകൻ ഫോറസ്റ്റ്, കൃഷികാര്യങ്ങളിൽ അവരെ സഹായിച്ചു.
ഷെനൻഡോഹ് താഴ്വര
മോസെസ് പുനർവിവാഹം ചെയ്യാതെ 1936-ൽ അവരുടെ മകളുടെ കൂടെ താമസിക്കാൻ തുടങ്ങി.
അന്ന മോസെസ്, മദർ മോസെസ് എന്നും ഗ്രാൻഡ്മ മോസെസ് എന്നും പിൽക്കാലത്ത് അറിയപ്പെടാൻ തുടങ്ങി.
അവരുടെ ആദ്യത്തെ ചിത്രപ്രദർശന വേളയിൽ മിസ്സിസ് മോസെസ് എന്നാണ് അറിയപ്പെട്ടിരുന്നതെങ്കിലും പ്രസ്സുകാർ അതിനെ ഗ്രാൻഡ്മ മോസെസ് എന്ന് മൊഴിമാറ്റം ചെയ്ത് ഒടുവിൽ അത് അവരുടെ വിളിപ്പേരാകുകയും ചെയ്തു.
അലങ്കാര കലകൾ ഫയർബോർഡ് 1918-ൽ മോസസ് തന്റെ കരവിരുതുകൊണ്ടു ചായമിട്ടത്
ഒരു യുവഭാര്യയും മാതാവുമെന്ന നിലയിൽ മോസെസ് തന്റെ ഭവനത്തിൽ ഒരു സൃഷ്ടിപരമായ ജീവിതമാണു നയിച്ചിരുന്നത്.
ഉദാഹരണത്തിന്, 1918-ൽ ഒരു ഫയർബോർഡ് (ചിമ്മിനി ബോർഡ്) അലങ്കരിക്കുവാനായി ഹൗസ്പെയിന്റ് ആണ് അവർ ഉപയോഗിച്ചത്.
1932-ൽ മോസെസ് സുഹൃത്തുക്കൾക്കും കുടുംബാംഗങ്ങൾക്കുമായി നൂൽ ഉപയോഗിച്ച് എമ്പ്രോയിഡറി ചിത്രങ്ങൾ നിർമ്മിച്ചു.
ലൂസി ആർ ലിപ്പാർഡിന്റെ വിവരണം പോലെ, ഒരു "അഭിരുചി കല" എന്ന നിലയിൽ അവർ മനോഹരമായ അലങ്കാരത്തുന്നലുകളുള്ള വസ്തുക്കൾ സൃഷ്ടിച്ചിരുന്നു.
മോസസിന് 76 വയസ്സായപ്പോൾ, സന്ധിവാതം മൂലമുള്ള ശാരീരിക അസ്വാസ്ഥ്യങ്ങൾ കാരണമായി എംമ്പ്രോയിഡറി ചെയ്യുകയെന്നത് അത്യന്തം ക്ലേശകരവും വേദനാജനകവുമായിത്തീർന്നിരുന്നു.
അവരുടെ സഹോദരി സെലെസ്റ്റിയ, പെയിന്റിംഗ് ആയിരിക്കും ഈ സാഹചര്യത്തിൽ അവർക്കു കൂടുതൽ യോജിച്ച പ്രവൃത്തിയെന്ന് അഭിപ്രായപ്പെടുകയും ഈ ആശയം മോസസിന്റെ പെയിന്റിംഗ് കരിയർ 70 കളുടെ അവസാനം വരെ ഉത്തേജകമാക്കുന്നതിനു സഹായകമാകുകയും ചെയ്തു.
അവരുടെ വലതു കൈക്ക് പരിക്കേറ്റപ്പോൾ അവർ ഇടതു കൈയുപയോഗിച്ച് പ്രവർത്തിക്കാൻ തുടങ്ങി.
പ്രായമേറെ ചെന്നിട്ടും പെയിന്റ് ചെയ്യുന്നതിൽ താത്പര്യം തോന്നിയത് കുട്ടിക്കാലത്തെ അവരുടെ സ്വപ്നങ്ങളുടെ സാക്ഷാത്കാരമായിരുന്നു.
അവരുടെ കാർഷികജീവിതത്തിനിടയിൽ പെയിന്റിംഗിന് ഒട്ടുംതന്നെ സമയം ലഭിച്ചിരുന്നില്ല.
പെയിന്റ് ചെയ്യുന്നതിനുള്ള അവരുടെ വികാരം മാറ്റിവയ്ക്കാൻ അവർ അക്കാലത്തു ബാധ്യസ്ഥയായിരുന്നു.
92-ാം വയസ്സിൽ അവർ ഇങ്ങനെ എഴുതി, "ഞാൻ വളരെ ചെറുപ്പമായിരുന്നപ്പോൾ, എൻറെ അച്ഛൻ എനിക്കും എന്റെ സഹോദരന്മാർക്കും വേണ്ടി വെള്ളക്കടലാസുകൾ സൂക്ഷിച്ചുവെക്കും. ഞങ്ങൾ ചിത്രങ്ങൾ വരയ്ക്കുന്നത് അദ്ദേഹം ഇഷ്ടപ്പെട്ടു, ഒരു ഷീറ്റിന് ഒരു പെന്നി വീതം സമ്മാനമായി നല്കിയിരുന്നു. കൂടുതൽ കാലം കാൻഡിയും നല്കിയിരുന്നു."
അവരുടെ പിതാവിന്റെ പ്രോത്സാഹനമായിരുന്നു പെയിന്റ് ചെയ്യാനുള്ള വികാരം നൽകിയത്, പിന്നീട് ഈ സ്വപ്നം അവരുടെ ജീവിതത്തിൽ പ്രാവർത്തികമാക്കാൻ കഴിഞ്ഞു.
ശൈലി ദി പെയിന്റർ ആൻഡ് ദ കൊണോസിയർ , സി. 1565, മിക്കവാറും ബ്രൂഗലിന്റെ സ്വന്തംചിത്രം
മോസെസ് തന്റെ രചനാപാടവത്തിലൂടെ പ്രകൃതിയെ വരച്ചുകാട്ടുകയും അവയെ അവർ "പഴയകാല" ന്യൂ ഇംഗ്ലണ്ട് ഭൂപ്രകൃതികളെന്ന് പേരിട്ടു വിളിക്കുകയും ചെയ്തു.
" എനിക്കു പ്രചോദനം ലഭിക്കുന്നയുടനെ ചിത്രരചനയാരംഭിക്കുകയാണു പതിവ്.  അപ്പോൾ ഞാൻ എല്ലാം മറക്കും, കാര്യങ്ങൾ എങ്ങനെ ചെയ്യാമെന്നത് ഒഴികെ, എല്ലാം എങ്ങനെ ചിത്രീകരിക്കാം, നമ്മൾ ജീവിച്ചിരുന്നത് എങ്ങനെ എന്ന് ആളുകൾക്ക് മനസ്സിലാകും എന്നുമാത്രം ഞാൻ ചിന്തിച്ചു."
തന്റെ കലാസൃഷ്ടികളിൽനിന്ന്, ട്രാക്ടറുകൾ , ടെലിഫോൺ തൂണുകൾ തുടങ്ങിയ ആധുനിക ജീവിത ദൃശ്യങ്ങളെ അവർ ഒഴിവാക്കി.
അവരുടെ ആദ്യകാല രചനാ ശൈലി കുറേക്കൂടി വ്യക്തിഗതവും എന്നാൽ കൂടുതൽ യാഥാസ്ഥിതികവും പ്രാകൃതവുമായിരുന്നു .
അടിസ്ഥാനപരമായ കാഴ്ചപ്പാടിൽ ഒരുപക്ഷേ ഇത് അറിവില്ലായ്മയെയോ അല്ലെങ്കിൽ തിരസ്ക്കരിക്കപ്പെട്ടതോ ആയിരിക്കാം.
തുടക്കത്തിൽ അവർ ലളിതമായ കോമ്പോസിഷനുകൾ സൃഷ്ടിച്ചു, അല്ലെങ്കിൽ നിലവിലുള്ള ഇമേജുകൾ പകർത്തി.
അവരുടെ കലാജീവിതം പുരോഗമിച്ചപ്പോൾ ഗ്രാമീണ ജീവിതത്തിന്റെ സങ്കീർണമായ, വിശാലമായ രചനകൾ സൃഷ്ടിക്കപ്പെട്ടു.
അവർ സമൃദ്ധമായ ചിത്രങ്ങൾ കൈവശമുള്ള ഒരു ചിത്രകാരി ആയിരുന്നു.
മൂന്നു ദശാബ്ദങ്ങളിൽ ഏകദേശം 1,500-ൽപ്പരം ക്യാൻവാസ് അവർ സൃഷ്ടിച്ചു.
ഒരു പെയിന്റിംഗിന് അതിന്റെ വലിപ്പം അനുസരിച്ച് മോസെസ് 3 മുതൽ 5 ഡോളർ വരെയേ ഈടാക്കിയിരുന്നുള്ളൂ.
പ്രശസ്തി വർദ്ധിച്ചതോടെ, അവരുടെ ചിത്രങ്ങൾ 8,000 മുതൽ 10,000 വരെ ഡോളറിനു വിറ്റു.
പിയർ ബ്രൂഗൽ ദ് എൽഡർ എന്നറിയപ്പെടുന്ന ശീതകാല ചിത്രകാരന്റെ ശീതകാല പെയിന്റിംഗുകൾ അവർ ഒരിക്കലും കണ്ടിട്ടില്ലെങ്കിലും അവരുടെ ശീതകാല പെയിന്റിംഗുകൾ അതിനെ അനുസ്മരിപ്പിക്കുന്നു.
അവരുടെ സൃഷ്ടിയുടെ ഒരു ജർമ്മൻ ആരാധകൻ പറഞ്ഞു, "അവരുടെ പെയിന്റിംഗുകളിൽ നിന്ന് വെളിച്ചം നിറഞ്ഞ ഒരു ശുഭപ്രതീക്ഷയും, അവർ നമ്മെ കാണിക്കുന്ന ലോകവും നല്ലതും മനോഹരവുമാണ്. നിങ്ങൾക്ക് ഈ ചിത്രങ്ങൾ വീട്ടിലുണ്ടെന്ന് തോന്നിയാൽ അവയുടെ അർത്ഥവും നിങ്ങൾക്കറിയാം. ഇന്നത്തെ വിശ്രമമില്ലായ്മയും ഇന്നത്തെ നാഡീരോഗത്തിൻറെ അരക്ഷിതാവസ്ഥയും മോസെസിനെ ലളിതവും ഉറപ്പായതുമായ ഭാവം ആസ്വദിക്കാൻ നമ്മെ പ്രേരിപ്പിക്കുന്നു."
പ്രാരംഭ പ്രദർശനങ്ങൾ മ്യൂസിയം ഓഫ് മോഡേൺ ആർട്ട്
1938-ൽ ഹൂസിക്ക് ഫാൾസിലേക്കുള്ള സന്ദർശനവേളയിൽ ലൂയി ജെ. കാൽഡോർ ന്യൂയോർക്കിലെ ഒരു എൻജിനീയറായി ജോലിചെയ്തിരുന്ന ഒരു കലാകാരൻ, ഒരു മരുന്നുകടയുടെ ജാലകത്തിൽ മോസെസ് വരച്ച ചിത്രങ്ങൾ കണ്ടെടുത്തു.
ഈ ചിത്രങ്ങളിൽ ആകൃഷ്ടനായ അദ്ദേഹം അവരുടെ ഈഗിൾ ബ്രിഡ്ജിൽ വീട്ടിൽ നിന്ന് പത്തിൽ കൂടുതൽ ചിത്രങ്ങൾ ഓരോന്നിനും 3 ഡോളർ അല്ലെങ്കിൽ 5 ഡോളർ വീതവും കൊടുത്തു വാങ്ങി.
അടുത്ത വർഷം, മൂന്ന് ഗ്രാൻഡ്മ മോസെസ് പെയിന്റിംഗുകൾ "സമകാലിക അജ്ഞാത അമേരിക്കൻ ചിത്രകാരന്മാർ" എന്ന പേരിൽ ന്യൂയോർക്ക് മ്യൂസിയം ഓഫ് മോഡേൺ ആർട്ട് എക്സിബിഷനിൽ ഉൾപ്പെടുത്തി.
ഒട്ടോ കാലിറിന്റെ ഗാലറി സെന്റ് എട്ടീനെയിൽ 1940 ഒക്ടോബറിൽ അതേ നഗരത്തിൽ തന്നെ വാട്ട് എ ഫാം വൈഫ് പെയിൻറഡ് എന്നപേരീൽ അവരുടെ ആദ്യ ഏകാംഗ പ്രദർശനം നടത്തി.
അടുത്ത നവംബർ 15 ന് ഗിംബേലിന്റെ ഡിപ്പാർട്ട്മെൻറ് സ്റ്റോറിൽ 50 പെയിന്റിംഗുകൾ പ്രദർശിപ്പിച്ചു.
കൗണ്ടി മേളയിൽ മോസെസിന് പുരസ്കാരങ്ങൾ ലഭിച്ചിരുന്ന അവരുടെ ബേക്ക് ചെയ്ത വസ്തുക്കളുടെയും മാതൃകകൾ അവരുടെ ആർട്ട് ഡിസ്പ്ലേകളിൽ ഉൾപ്പെടുന്നു.
മാസങ്ങൾക്കുള്ളിൽ അവരുടെ മൂന്നാമത്തെ സോളോ ഷോ വാഷിംഗ്ടൺ ഡി.സിയിൽ നടന്നു.
1944-ൽ അവർ അമേരിക്കൻ ബ്രിട്ടീഷ് ആർട്ട് സെന്റർ, ഗാലറി സെന്റ് എട്ടീനെ എന്നിവയെ പ്രതിനിധീകരിച്ചു.
അത് അവരുടെ ചിത്രങ്ങളുടെ വിൽപ്പന വർദ്ധിപ്പിച്ചു.
അടുത്ത 20 വർഷങ്ങളിൽ യൂറോപ്പിലും അമേരിക്കയിലും അവരുടെ പെയിന്റിംഗുകൾ പ്രദർശിപ്പിച്ചിരുന്നു.
ഓട്ടോ കാലിർ അവർക്കായി ഗ്രാൻഡ്മ മോസസ് പ്രോപ്പർട്ടീസ് എന്ന കമ്പനി സ്ഥാപിച്ചു.
ഗ്രാന്റ്മാ മോസെസിന്റെ പെയിന്റിങ്ങുകൾ അമേരിക്കൻ അവധിക്കാലങ്ങളിൽ പ്രസിദ്ധീകരിക്കാൻ ഉപയോഗിച്ചിരുന്നു.
അതിൽ, നന്ദിരേഖപ്പെടുത്തൽ , ക്രിസ്തുമസ് , മദേഴ്സ് ഡേ തുടങ്ങിയവ ഉൾപ്പെടുന്നു.1950 കളിലെ ചിത്രകലാപ്രദർശനത്തിൽ ലോകമെമ്പാടുമുള്ള പ്രദർശന റെക്കോർഡുകൾ തിരുത്തിയിരുന്നു.
കലയുടെ ചരിത്രകാരനായ ജൂഡിത് സ്റ്റിൻ ഇങ്ങനെ പറഞ്ഞു: "വീട്ടമ്മമാർ, വിധവകൾ, വിരമിച്ചവർ എന്നിവരുടെ പ്രചോദനമായി ഒരു സാംസ്കാരിക ചിഹ്നമായി, മോസെസ് പരാമർശിക്കപ്പെട്ടു."
ഹാൾമാർക്ക് ഗ്രീറ്റിംഗ് കാർഡുകൾ , ടൈലുകൾ , ഫർണീച്ചറുകൾ മിനറലുകൾ എന്നിവയിൽ അവരുടെ പെയിന്റിംഗ് പുനർനിർമ്മിച്ചു.
കാപ്പി , ലിപ്സ്റ്റിക്ക് , സിഗററ്റ് , ക്യാമറകൾ തുടങ്ങിയ വിപണന ഉൽപ്പന്നങ്ങൾക്കും അവരുടെ ചിത്രങ്ങൾ ഉപയോഗിച്ചു.
ബഹുമതികൾ റസ്സൽ സേജ് കോളേജ്
1950-ൽ നാഷണൽ പ്രസ് ക്ലബ്ബിൽ ഏറ്റവും ശ്രദ്ധിക്കപ്പെട്ട അഞ്ച് വനിതകളിൽ ഒരാളായിരുന്നു മോസെസ്.
നാഷണൽ അസോസിയേഷൻ ഓഫ് ഹൗസ് വസ്ത്ര നിർമ്മാതാക്കൾ 1951 ൽ വുമൺ ഓഫ് ദി ഇയർ' അവാർഡ് നൽകി മോസെസിനെ ആദരിച്ചിരുന്നു.
88-ആമത്തെ വയസ്സിൽ ഗ്രാന്റ്മാ മോസെസിനെ മേഡ്മോയിസെല്ലെ മാഗസിൻ യങ് വുമൺ ഓഫ് ദി ഇയർ എന്നു പേരിട്ടു.
രണ്ട് ഡോക്ടറൽ ബഹുമതി ലഭിച്ചു.
1949 ൽ റസ്സൽ സേജ് കോളേജിൽ നിന്ന് ആദ്യത്തേ പുരസ്കാരവും പിന്നീട് രണ്ടുവർഷം കഴിഞ്ഞ് മൂർ കോളേജ് ഓഫ് ആർട്ട് ആന്റ് ഡിസൈൻ .
കോളേജിൽ നിന്ന് രണ്ടാമത്തെ പുരസ്കാരവും നേടിയിരുന്നു.
1949-ൽ രാഷ്ട്രപതി ഹാരി എസ് ട്രൂമൻ ആർട്ടിലെ ശ്രദ്ധേയമായ നേട്ടങ്ങൾക്കായി നാഷണൽ വനിതാ പ്രസ് ക്ലബ് ട്രോഫി പുരസ്കാരം നൽകി ഗ്രാൻഡ്മ മോസെസിനെ ആദരിച്ചു.
ജെറോം ഹിൽ 1950-ൽ സംവിധാനം ചെയ്ത മോസെസിൻറെ ജീവിതത്തെക്കുറിച്ചുള്ള ഡോക്യുമെന്ററി അക്കാഡമി അവാർഡിന് നാമനിർദ്ദേശം ചെയ്യപ്പെട്ടു.
1952-ൽ അവരുടെ ആത്മകഥയായ മൈ ലൈഫ്സ് ഹിസ്റ്ററി പ്രസിദ്ധീകരിച്ചു.
അതിൽ അവർ പറഞ്ഞു, "എന്റെ ജീവിതത്തിൽ തിരിഞ്ഞുനോക്കുമ്പോൾ ഒരു നല്ല ദിനത്തിന്റെ പ്രവർത്തനം പോലെ ഞാൻ അത് ചെയ്തു, എനിക്ക് അതിൽ തൃപ്തിയുണ്ട്.
അതിൽ ഞാൻ സന്തുഷ്ടയായിരുന്നു, എനിക്ക് ഒന്നും അറിഞ്ഞുകൂടായിരുന്നു.
ഒപ്പം ജീവിതത്തിലെ ഏറ്റവും മികച്ച ജീവിതത്തിൽ മികച്ച ജീവിതത്തെ ഞാൻ സൃഷ്ടിച്ചു.
ജീവിതം നമ്മൾ ഉണ്ടാക്കുന്നതാണ്, അത് എല്ലായ്പ്പോഴും, അങ്ങനെതന്നെ ആയിരിക്കും.
1955-ൽ മോസെസ് എഡ്വേർഡ് ആർ. മുർറോ ആതിഥ്യമരുളുന്ന ഒരു ടെലിവിഷൻ പരിപാടിയായ സീ ഇറ്റ് നൗവിൽ അതിഥിയായി പ്രത്യക്ഷപ്പെട്ടു.
ശേഷകാല ജീവിതവും മരണവും ലൈഫ് മാഗസിൻ, ജനുവരി 1910 ലക്കം, ചിത്രീകരണം
മോസെസ്, സൊസൈറ്റി ഓഫ് മേയ്ഫ്ലവർ ഡിസെൻഡന്റ്സ് -ന്റെയും ഡൗട്ടേഴ്സ് ഓഫ് ദ അമേരിക്കൻ റെവല്യൂഷന്റെയും അംഗമായിരുന്നു.
ന്യൂയോർക്ക് ഗവർണ്ണർ നെൽസൺ റോക്ക്ഫെല്ലർ അവരുടെ 100-ാം ജന്മദിനം ഗ്രാൻഡ്മ മോസെസ് ദിനം ആയി ആചരിച്ചു.
1960 സെപ്തംബർ 19 ന് ലൈഫ് മാഗസിൻ അവരുടെ പിറന്നാളിന്റെ ഭാഗമായി കവർ പേജിൽ മോസെസിന്റെ ചിത്രമായിരുന്നു പ്രസിദ്ധീകരിച്ചത്.
1961-ൽ കുട്ടികൾക്കുള്ള കഥാപുസ്തകമായി ഗ്രാൻഡ്മ മോസെസ് സ്റ്റോറി ബുക്ക് പ്രസിദ്ധീകരിക്കുകയുണ്ടായി.
1961 ഡിസംബർ 13 ന് തന്റെ 101-ാമത്തെ വയസ്സിൽ ന്യൂയോർക്കിലെ ഹൂസിക്ക് ഫാൾസിലുള്ള ഹെൽത്ത് സെന്ററിൽ വച്ച് ഗ്രാൻഡ്മ മോസെസ് അന്തരിച്ചു.
ശവസംസ്കാര ചടങ്ങുകൾ മാപ്ൾ ഗ്രോവ് സെമിത്തേരിയിലായിരുന്നു നടന്നത്.
അമേരിക്കൻ പ്രസിഡന്റ് ജോൺ എഫ്. കെന്നഡി മോസെസിന്റെ മരണാനന്തരം ഇപ്രകാരം പറയുകയുണ്ടായി.
"അമേരിക്കൻ ജീവിതത്തിൽ നിന്ന് സ്നേഹനിധിയായ ഒരു വ്യക്തിത്വം നഷ്ടപ്പെട്ടു. എല്ലാ അമേരിക്കക്കാരും അവരുടെ നഷ്ടത്തിൽ വിലപിക്കുന്നുണ്ട്".
മോസെസിന്റെ മരണശേഷം അമേരിക്കൻ ഐക്യനാടുകളിലും , വിദേശരാജ്യങ്ങളിലും അവരുടെ ചിത്രങ്ങളുടെ നിരവധി പ്രദർശനങ്ങൾ നടത്തുകയുണ്ടായി.
പൈതൃകം 1969-ൽ ഗ്രാൻഡ്മ മോസെസിനെ ബഹുമാനിക്കുന്നതിനുവേണ്ടി യു.എസ്.പുറത്തിറക്കിയ പോസ്റ്റേജ് സ്റ്റാംപ്.
വൈറ്റ് ഹൌസിന്റെ ഉടമസ്ഥതയിലുള്ള "ഫോർത് ജൂലൈ" എന്ന അവരുടെ പെയിന്റിംഗിനെ ഇതു പുനഃസൃഷ്ടിച്ചു.
ഗ്രാൻഡ്മ മോസസിന്റെ കല്ലറ 1942-ലെ ഒരു ചിത്രം, ദി ഓൾഡ് ചെക്കേർഡ് ഹൗസ്, 1862 ലെ മെംഫിസ് 2004 ആന്റിക്കീസ് റോഡ്ഷോയിൽ ആണ് മൂല്യനിർണ്ണയം നടത്തിയത്.
അവരുടെ ശീതകാല ലാൻഡ്സ്കേപ്പുകളുടെ മറ്റു ചിത്രങ്ങൾ പോലെയിത് സാധാരണമായിരുന്നില്ല.
1940 കളിൽ 10 ഡോളറിനായിരുന്നു ഇത് ആദ്യമായി വാങ്ങപ്പെട്ടത്.
അലൻ ഫൗസൽ 60,000 ഡോളറിന്റെ ഇൻഷുറൻസ് മൂല്യം ആണിതിന് നിശ്ചയിച്ചത്.
2006 നവംബറിൽ, 1943 ൽ നടന്ന അവരുടെ Sugaring Off, 1.2 മില്യൺ ഡോളറിനായിരുന്നു ഏറ്റവും കൂടുതൽ വിലയ്ക്ക് 1.2 മില്ല്യൺ ഡോളറിന് വിൽക്കപ്പെട്ടത്.
ഗാലറി സെന്റ് എട്ടീനെയിൽ നിന്ന് ഓട്ടോ കല്ലിർ ഫോർത് ഓഫ് ജൂലൈ (1951) ഗ്രാൻഡ്മ മോസെസിൻറെ ചിത്രം 1952-ൽ വൈറ്റ് ഹൌസിനു സമ്മാനിച്ചു.
1969 ൽ ഗ്രാൻഡ്മാ മോസെസിന്റെ ബഹുമതിയിൽ നൽകിയ ഒരു അമേരിക്കൻ സ്മാരക സ്റ്റാമ്പിലും ഈ ചിത്രം കാണപ്പെടുന്നു.
1960 കളിലെ ഗ്രാമീണ കോമഡി പരമ്പരയായ ദ ബെവർലി ഹിൽബില്ലീസ് എന്ന കഥാപാത്രത്തെ മുത്തശ്ശി എന്ന് വിളിക്കപ്പെടുന്ന ഗ്രാൻഡ്മ മോസെസിനോടുള്ള ആദരസൂചകമായി ഡെയ്സി മോസെസ് എന്ന് പേരിട്ടു.
പരമ്പര ആരംഭിക്കുന്നതിന് തൊട്ടുമുമ്പ് ആണ് ഗ്രാൻഡ്മ മരിച്ചത്.
നോർമൻ റോക്ക്വെലും ഗ്രാൻഡ്മ മോസെസും വെർമോണ്ട് - ന്യൂയോർക്ക് സംസ്ഥാന അതിർത്തിയിൽ പരസ്പരം ജീവിച്ച സുഹൃത്തുക്കളായിരുന്നു.
മോസെസ് ന്യൂയോർക്കിലെ ഈഗിൾ ബ്രിഡ്ജിലാണ് താമസിച്ചിരുന്നത്.
1938-നു ശേഷം റോക്ക്വെല്ലിന് അടുത്തുള്ള വെർമോണ്ട്, ആർലിങ്ടണിലെ ഒരു വീട്ടിലായിരുന്നു താമസിച്ചിരുന്നത്.
ഡിസംബർ 25, 1948-ന് പ്രസിദ്ധീകരിച്ച ദ സാറ്റർഡേ ഈവനിംഗ് പോസ്റ്റിൽ അച്ചടിച്ച ക്രിസ്മസ് ഹോംകമിംഗ് എന്ന നോർമൻ റോക്ക്വെൽ പെയിന്റിംഗിന് ഇടതുഭാഗത്ത് അരികിൽ ഗ്രാൻഡ്മ മോസെസിനെയും കാണാം.
ശേഖരണങ്ങൾ ബെന്നിംഗ്ടൺ മ്യൂസിയം ബെന്നിംഗ്ടൺ, വെർമോണ്ട് , മോസെസ് ചിത്രങ്ങളുടെ ഏറ്റവും വലിയ പൊതുശേഖരണം ഇവിടെ കാണപ്പെടുന്നു.
ബ്രൂക്ക്ലിൻ മ്യൂസിയം , ന്യൂയോർക്ക് നഗരം ഫിഗ്ഗെ ആർട്ട് മ്യൂസിയം , ഡാവെൻപോർട്ട് , ലോവ ഹിർഷ് ഹോൺ മ്യൂസിയം, സ്കൾപ്ചർ ഗാർഡൻ , വാഷിംഗ്ടൺ ഡി.സി. ലോറൻ റോജേഴ്സ് മ്യൂസിയം ഓഫ് ആർട്ട് , ലൗറെൽ, മിസ്സിസ്സിപ്പി മേയർ മ്യൂസിയം ഓഫ് ആർട്ട് അറ്റ് റാൻഡോൾഫ് -മാകൻ വുമൺസ്  കോളേജ് , വിർജീനിയ മെമ്മോറിയൽ ആർട്ട് ഗ്യാലറി , റോചെസ്റ്റർ സർവ്വകലാശാല , ന്യൂയോർക്ക് മെട്രോപൊളിറ്റൻ മ്യൂസിയം ഓഫ് ആർട്ട് , ന്യൂയോർക്ക്  നഗരം നാഷണൽ മ്യൂസിയം ഓഫ് വുമൺ ഇൻ ദ ആർട്ട്സ് , വാഷിംഗ്ടൺ ഡി.സി. ദ ഫിലിപ്സ് കളക്ഷൻ , വാഷിംഗ്ടൺ ഡി.സി .